Horoscop luni, 11 martie 2024. Te-a ajuns din urmă oboseala. Zodia care nu-și mai poate ține ochii deschiși
BERBEC Ziua ta de luni promite să fie destul de lină, unele ieșiri în peisaj pot fi necesare, dar pot fi și satisfăcătoare, în egală măsură. O discuție cu oameni mai experimentați îți poate arăta că excesele tale pot fi dăunătoare. Conjunctura te poate avantaja la capitolul introspecție – îți poți lămuri unele lucruri şi, mai ales, poți reuși să te înţelegi mai bine pe tine însuți, iar "să te cunoști pe tine însuși e începutul înțelepciunii", după cum spunea Aristotel.
TAUR Luni poate fi o zi un picuț mai complicată. Fie te-a ajuns din urmă oboseală și orele în minus de somn, fie ai de-a face cu lucruri ceva mai complicate, în orice caz, poți avea probleme de concentrare. Poate fi mai bine să delegi altcuiva sarcinile care-ți dau bătăi de cap. Cu toate acestea, conjunctura indică o creștere a formei tale fizice și psihice, nu sunt șanse să te lași bătut, cu una, cu două.
GEMENI Dacă ai de gând să te implici într-un proiect de anvergură, stelele îți recomandă să ceri sfatul unor specialiști, înainte de a bate palma, în special sfaturi juridice. Pare să nu fie cel mai bun moment să-ți asumi riscuri la acest capitol. Te-ai săturat de discuții superficiale, conversațiile goale de conținut nu sunt, neapărat, pe gustul tău.Trebuie să-ți încarci bateriile, psihic.
Horoscop luni, 11 martie 2024. Te-a ajuns din urmă oboseala. Zodia care nu-și mai poate ține ochii deschiși
RAC Luni pot avea loc unele evenimente care pot să nu te privească în mod direct, dar care îți pot fi favorabile. Se întrevăd unele potențiale consecințele pozitive, care pot consta în progres profesional, financiar sau social. Această zi poate fi excelentă și pentru călătorii. Ca de obicei, și azi poți să-ți dorești să rezolvi toate problemele, ca toți cei din jur să fie mulțumiți, ceea ce e complet imposibil. Asta nu te poate opri din a încerca!
LEU Conjunctura astrologică îţi indică o energie în creştere, la început de săptămână. Poate fi momentul să profiți de această amplificare a vitalităţii, cu ambiția care te caracterizează și abilitățile tale de persuasiune, nimic nu ar trebui să-ți mai stea în cale. Răbdător și atent, astăzi ai șanse să bați palma pentru un proiect foarte așteptat. Totuși, nu uita să mai iei și câte o pauză!
FECIOARA Luni poți servi drept exemplu pentru cei care pot avea unele dificultăți în respectarea regulilor. Știi cum să generezi profituri, cu înțelepciune, și nu ar trebui să ai probleme să-ți transmiți mai departe cunoștințele către cei care pot să aibă nevoie de ele. Astăzi poți beneficia de sprijinul unor persoane născute în semne de Apă şi de Aer, dar poate fi bine să-i eviţi pe cei născuţi în semne de Foc şi Pământ.
Horoscop luni, 11 martie 2024. Te-a ajuns din urmă oboseala. Zodia care nu-și mai poate ține ochii deschiși
BALANŢA Par să te obosească toate cele care se întâmplă în jurul tău. Nu te îmbufna și nu lua în seamă detaliile neimportante. Configuraţia astrologică îţi poate fi favorabilă, nivelul tău energetic pare a fi în creștere, însă trebuie să ai grijă să-ți supraveghezi tendința către excese. E posibil să poţi evita o situaţie inconfortabilă prin reprogramarea unei întâlniri, urmează-ți intuiția!
SCORPION Influența unui prieten apropiat poate fi benefică și îți poate spulbera îndoielile, nu te izola. Vitalitatea ta poate fi omniprezentă, nimic nu ar trebui să te poată opri, fizic vorbind. Astăzi pari să fii mai filosof decât de obicei, poți să vorbești numai maxime şi proverbe. Gândeşte de bine, vorbeşte de bine, fă fapte bune! Este Crezul primilor creştini, cei care îl urmau pe Iisus!
SĂGETĂTOR Luni pari să îţi faci prea multe iluzii, poți fi un pic în afara realităţii. Lumea s-ar putea să creadă că ești în căutarea unui conflict, poți părea pus pe harță… Nevoia ta de perfecțiune poate fi cauza, ai grijă! Încearcă să nu reacționezi impulsiv! Acest lucru te poate ajuta să nu mai fi distras și să găsești energia necesară la momentul potrivit. Pot începe să se profileze avantajele eforturilor susţinute în ultima perioadă de timp.
CAPRICORN Nevoile tale de recunoaștere pot fi în creștere astăzi, pari să fii ultramotivat să-ți evidențiezi potențialul. Deci, indiferent de situație, îți poți investi toată energia pentru a te afirma cu stil și pentru a te asigura că diversele tale inițiative au impact. Astăzi pari să ai mai mult noroc decât de obicei, adică nu se profilează nicio tragedie, greacă sau de orice alt fel…
VĂRSĂTOR În această zi de luni, stelele spun să stai de două ori pe gânduri și să ceri multe informații suplimentare, înainte de a te lansa într-un nou proiect. Poate fi o idee bună să fii moderat în eforturile pe care le depui, nu este recomandabil să te forțezi să performezi, dacă simți că îți lipsește concentrarea necesară. Seară plăcută, poate la un film nou, la cinema, poate un pic de sport, ca să rămâi în formă.
PEŞTI Conturile tale pot să se umfle vizibil și parcă nici nu-ți vine să crezi. Cu toate acestea, realitatea te ajunge din urmă, acțiunile tale anterioare te pot ajuta, îndepărtându-ți un mare ghimpe din coastă. Momentan stelele spun că nu ai de ce să-ți face griji legate de bani. Nu te mai supăra atât de rău pentru lipsa de inițiativă a celor din jur, trăim într-o lume individualistă, acum afli?